Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 20127

i) A lineáris kimenő jel karakterisztikával rendelkező elemző berendezést minden munka tartományban ismert, a teljes skála kitérés megközelítőleg 0, 30, 60 és 90 százalékos koncentrációjú kalibráló gázok használatával kötelező ellenőrizni. E pontok bármelyike esetében a zéró leolvasást és az ezen pontokat összekötő legkisebb négyzetek egyenesének vonalához viszonyított maximum reakció eltérés, a teljes sklála kitérési érték ±2 százalékánál nagyobb nem lehet. Ha az eltérés ettől nagyobb, akkor az üzemi használathoz kalibráló görbét kell készíteni. ii) A nem lineáris kimenő jel karakterisztikával rendelkező, illetve a fentiekben megadott linearitást nem teljesítő elemző berendezéshez minden munka tartományra kalibráló görbét kell készíteni ismert, a teljes skála kitérés megközelítőleg 0, 30, 60 és 90 százalékos koncentrációjú kalibráló gázokat használva. A görbe pontos alakjának meghatározásához, ha szükséges, további gázkeverékeket kell használni. A 3. FÜGGELÉK „C” MELLÉKLETE – NOX ANALIZÁTOR MŰSZAKI LEÍRÁSA Megjegyzés. – A vizsgálati és kalibrációs gázokról szóló tájékoztatás tekintetében lásd a „D” mellékletet.

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes